Spălatul pe mâini poate deveni o obsesie. Recomandări pentru ca obiceiul să nu te afecteze din punct de vedere psihic.
Experții
recomandă să te speli pe mâini timp de 20 de secunde, în anumite situații. Dacă
exagerezi cu spălatul pe mâni, fă-ți un plan și fă tot posibilul să îl respecți. Urmărirea
teoriilor și speculațiilor despre coronavirus nu te ajută, ci îți adâncește
frica.
Recomandarea Organizației Mondiale a Sănătății e să te
speli pe mâini timp de 20 de secunde, cu apă și săpun ori cu soluții care
conțin cel puțin 60% alcool. Asta când vii de afară, înainte de masă, după ce
ai fost la toaletă ori după ce ai tușit sau strănutat.Teama de coronavirus te poate face să exagerezi cu
această rutină. Adică să te speli pe mâini mai mult sau mai des decât e cazul. Comportamentul
are și o denumire științifică: germofobie. Poate fi vorba despre o tulburare
obsesiv-compulsivă sau, pur și simplu, de ipohondrie.Pentru a scăpa de această anxietate nu ai la dispoziție
soluții rapide. Dar poți să-ți faci un plan și să-l respecți. Adică să te speli
pe mâini cu o frecvență rezonabilă. Și să te întrebi înainte de a te spăla pe
mâini dacă acest lucru e chiar necesar. Iar când reușești să reziști
impulsului, premiază-te! Poate fi vorba despre o gustare, o cafea, o discuție
cu un prieten, un episod din serialul favorit sau o carte.Când apare compulsia de a
te spăla pe mâini, fă altceva! Sau amintește-ți că te-ai spălat recente pe
mâini și nu e cazul. Ajută și să fii cât mai bine informat în privința coronavirusului.
Dar nu exagera nici aici – alege surse de încredere și nu le consulta mai mult
de o dată pe zi. E contraproductiv să fii la curent cu toate speculațiile și
teoriile.